નવી દિલ્હી: આંધ્રપ્રદેશને વિશેષ રાજ્યનો દરજ્જો આપવાની માગણી કરી રહેલી તેલુગુ દેશમ પાર્ટીની નારાજગી હવે જાહેર થઈ ગઈ છે, જેમાં મોદી કેબિનેટમાં સામેલ ટીડીપીના બે પ્રધાન આજે રાજીનામાં આપે તેવી શક્યતા છે, જોકે આ બાબતે મુખ્યપ્રધાન ચંદ્રાબાબુ નાયડુ અને વડા પ્રધાન મોદી વચ્ચે આજે મંત્રણા થયા બાદ આખરી નિર્ણય લેવામાં આ‍વશે. આ અંગે એવું જણાવવામાં આવી રહ્યું છે કે વડા પ્રધાન સાથે વાતચીત બાદ જ નાયડુ તેમના પ્રધાનને આ મામલે અંતિમ આદેશ આપશે.